rlitschk/wikidir huggingface dataset:
De Bundsdagswahlkreis Horborg is en Wahlkreis bi de Wahlen to’n Düütschen Bundsdag in Neddersassen. Dor höört de Landkreis Horborg to. De Wahlkreis is to de Bundsdagswahl 1980 ut en Deel von’n Wahlkreis Soltau-Horborg toeerst nee billt worrn un harr de Wahlkreisnummer 35. För de Bundsdagswahlen 2002 un 2005 is de Wahlkreis oplööst worrn un weer denn Deel von de Wahlkreise Soltau-Fambossel-Winsen un Lüchow-Dannenbarg-Lümborg. To de Bundsdagswahl 2009 is de Wahlkreis Horborg wedder neet inricht worrn un harr bi disse Wahl de Nummer 36. Bi de Bundsdagswahl 2013 hett he de Nummer 37 kregen. Direkt wählt Afornte in’n Wahlkreis weren: Bi de Bundsdagswahl an’n 27. September 2009 hett dat in’n Wahlkreis Horborg (Wahlkreisnummer 36) söven Direktkannedaten geven. As Afornten direkt wählt worrn is Michael Grosse-Brömer von de CDU. Bi de Bundsdagswahl an’n 22. September 2013 hett dat in’n Wahlkreis Horborg (Wahlkreisnummer 37) negen Direktkannedaten un 14 Landslisten geven. As Afornten direkt wählt worrn is Michael Grosse-Brömer von de CDU. Bi de Bundsdagswahl an’n 24. September 2017 hett dat in’n Wahlkreis Horborg (Wahlkreisnummer 37) söven Direktkannedaten un 18 Landslisten geven. As Afornten direkt wählt worrn is Michael Grosse-Brömer von de CDU. Wahlkreisergebnisse früherer Bundestagswahlen (hoochdüütsch) Bundsdagswahlkreise in Neddersassen Auerk-Emden | Ünnereems |
De Bundsdagswahlkreis Rodenborg I-Heidkreis is en Wahlkreis bi de Wahlen to’n Düütschen Bundsdag in Neddersassen. Dor höört de Landkreis Heidkreis to un von’n Landkreis Rodenborg de süden Deel (Ooldkreis Rodenborg). De Wahlkreis is to de Bundsdagswahl 1980 as Soltau-Rodenborg ut Delen von de Wahlkreise Soltau-Horborg, Fambossel-Hejen un Veern-Rodenborg-Oosterholt toeerst nee billt worrn un harr de Wahlkreisnummer 30. Bi de Wahlen 1980 un 1983 harr de Wahlkreis den Naam Soltau-Fambossel-Rodenborg II. För de Bundsdagswahlen 2002 un 2005 is de Wahlkreis oplööst worrn un weer denn Deel von de Wahlkreise Rodenborg-Veern un Soltau-Fambossel-Winsen. To de Bundsdagswahl 2009 is de Wahlkreis Rodenborg I-Soltau-Fambossel wedder neet inricht worrn un harr bi disse Wahl de Nummer 34. Bi de Bundsdagswahl 2013 hett he den Naam Rodenborg I-Heidkreis un de Nummer 35 kregen. Direkt wählt Afornte in’n Wahlkreis weren: Bi de Bundsdagswahl an’n 27. September 2009 hett dat in’n Wahlkreis Rodenborg I-Heidkreis (Wahlkreisnummer 34) söss Direktkannedaten geven. As Afornten direkt wählt worrn is Reinhard Grindel von de CDU. Bi de Bundsdagswahl an’n 22. September 2013 hett dat in’n Wahlkreis Rodenborg I-Heidkreis (Wahlkreisnummer 35) acht Direktkannedaten un 14 Landslisten geven. As Afornten direkt wählt worrn is Reinhard Grindel von de CDU. Grindel is bet to’n 3. Juni
De Bundsdagswahlkreis Oosterholt-Veern is en Wahlkreis bi de Wahlen to’n Düütschen Bundsdag in Neddersassen. Dor höört de Landkreis Veern un de Landkreis Oosterholt to. De Wahlkreis is to de eerste Bundsdagswahl 1949 billt worrn un harr de Wahlkreisnummer 12 in Neddersassen. För de Wahlen 1953 bet 1961 harr de Wahlkreis de Nummer 34 un hett Veern-Rodenborg-Oosterholt heten. Vör de Wahlen 1965 hett de Wahlkreis den Naam Veern un de Nummer 29 kregen. Ofschoonst bi de Gemeenreform in Neddersassen al 1972 de Gemenen Bahlum, Rier, Thänhusen, Ahsen-Ötzen un Hülsen Deel von’n Landkreis Veern worrn sünd, sünd se eerst to de Wahl 1976 Deel von’n Wahlkreis Veern worrn. Vör de Wahl 1980 hett de Wahlkreis dat Rebeed von’n Landkreis Rodenborg an den Wahlkreis Soltau-Rodenborg afgeven. Von de Wahl 1987 af an hett sik de Naam to Veern-Oosterholt ännert. För de Bundsdagswahlen 2002 un 2005 is de Wahlkreis oplööst worrn un weer denn Deel von de Wahlkreise Cuxhoben-Oosterholt un Rodenborg-Veern. To de Bundsdagswahl 2009 is de Wahlkreis Oosterholt-Veern wedder neet inricht worrn un harr bi disse Wahl de Nummer 35. Bi de Bundsdagswahl 2013 hett he de Nummer 34 kregen. Direkt wählt Afornte in’n Wahlkreis weren: 1) 1953 weer Merkatz Kannedaat för en
De Bundsdagswahlkreis Cuxhoben-Stood II is en Wahlkreis bi de Wahlen to’n Düütschen Bundsdag in Neddersassen. Dor höört de Landkreis Cuxhoben un de Noorden von’n Landkreis Stood mit de Gemeen Drochters un de Samtgemenen Olendörp-Himmelpoorten un Noordkeden to. De Wahlkreis is to de Bundsdagswahl 2009 ut Delen von de Wahlkreise Cuxhoben-Oosterholt un Stood-Cuxhoben nee billt worrn un harr de Wahlkreisnummer 30. To de Bundsdagswahl 2013 hett de Wahlkreis de ne’e Nummer 29 kregen. Direkt wählt Afornte in’n Wahlkreis weren: Bi de Bundsdagswahl an’n 27. September 2009 hett dat in’n Wahlkreis Cuxhoben-Stood II (Wahlkreisnummer 30) söven Direktkannedaten geven. As Afornten direkt wählt worrn is Enak Ferlemann von de CDU. Dor hebbt de Landkreis Cuxhoben un de Noorden von’n Landkreis Stood mit de Gemeen Drochters un de Samtgemenen Himmelpoorten, Olendörp un Noordkeden tohöört. Bi de Bundsdagswahl an’n 22. September 2013 hett dat in’n Wahlkreis Cuxhoben-Stood II (Wahlkreisnummer 29) negen Direktkannedaten un 14 Landslisten geven. As Afornten direkt wählt worrn is Enak Ferlemann von de CDU. Dor hebbt de Landkreis Cuxhoben un de Noorden von’n Landkreis Stood mit de Gemeen Drochters un de Samtgemenen Himmelpoorten, Olendörp un Noordkeden tohöört. Bi de Bundsdagswahl an’n 24. September 2017 hett dat in’n Wahlkreis Cuxhoben-Stood II (Wahlkreisnummer 29)
De Bundsdagswahlkreis Stood I-Rodenborg II is en Wahlkreis bi de Wahlen to’n Düütschen Bundsdag in Neddersassen. Dor höört de Noorden von’n Landkreis Rodenborg mit de Gemenen Bremervöör un Gnarrenborg un de Samtgemenen Geestborn, Sürsen, Zittens, Tarms un Zeven un de Süden von’n Landkreis Stood mit de Gemenen Stood, Buxthu un Jörk un de Samtgemenen Obbens, Freenbeek, Harsfeld, Hornborg un Lüh to. De Wahlkreis is to de Bundsdagswahl 2009 ut Delen von de Wahlkreise Rodenborg-Veern un Stood-Cuxhoben nee billt worrn un harr de Wahlkreisnummer 31. To de Bundsdagswahl 2013 hett de Wahlkreis de ne’e Nummer 30 kregen. Direkt wählt Afornte in’n Wahlkreis weren: Bi de Bundsdagswahl an’n 27. September 2009 hett dat in’n Wahlkreis Stood I-Rodenborg II (Wahlkreisnummer 31) acht Direktkannedaten geven. As Afornten direkt wählt worrn is Martina Krogmann von de CDU. Krogmann hett ehr Amt an’n 1. April 2010 dalleggt, nadem se Baas von de Vertredung von dat Land Neddersassen bi’n Bund worrn is. Hans-Werner Kammer is för ehr över de Landslist von de CDU narückt. Bi de Bundsdagswahl an’n 22. September 2013 hett dat in’n Wahlkreis Stood I-Rodenborg II (Wahlkreisnummer 30) negen Direktkannedaten un 14 Landslisten geven. As Afornten direkt wählt worrn is Oliver Grundmann von de CDU.
Carlo Galetti (* 26. August 1882 in Corsico; † 2. April 1949 in Mailand) weer en italieensch Radrennfohrer. Sien gröttste Spood weern 1910 un 1911 de Gewinn vun de Gesamtwertung vun de Giro d’Italia. 1912 wunn he dorto den Giro d'Italia gemeensam mit Luigi Ganna, Giovanni Michelotto un Eberardo Pavesi, wiel dat in dit Johr blots en Teamwertung geev. An de Tour de France hett he dreemal van 1907 bit 1909 deelnommen, keem aber nie bit in’t Teel. 1921 hett he sien Loopbahn afslooten. 1905 Campionato Brianzola 1906 Rom-Neapel-Rom Corsa Nazionale 1908 Corsa Vittorio-Emanuele III. 1910 3. Deelstreck Giro d’Italia 8. Deelstreck Giro d’Italia Gesamtsieg Giro d’Italia Tre Coppe Parabiago 1911 1. Deelstreck Giro d’Italia 4. Deelstreck Giro d’Italia 10. Deelstreck Giro d’Italia Gesamtsieg Giro d’Italia 1912 5. Deelstrreck Giro d’Italia Gesamtsieg Giro d’Italia (Atala) 1919 Italieenisch Meister vun de Steher Carlo Galetti in de Datenbank vun Radsportseiten.net
Hemer is en Stadt in't Suerland in Westfalen mit 34.062 Inwahners (2019). Se höört to'n Märkischen Kreis, weer inst in de Graafschop Mark un in'n Kreis Iserlaun (bet 1975). Siet 2020 is Christian Schweitzer Börgermeester vun de Stadt. Hemer. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt (hoochdüütsch)
De Mount McKinley in Alaska is mit 6.194 m över de See de hööchste Barg vun Noordamerika un hörrt dormit to de Seven Summits. De wurr nah den 25. US-Präsidenten William McKinley nömmt. En anner bruukt Naam för dissen Barg is Denali, en Woort ut de athapaskisch Spraak, dat „de Groot“ oder „de Hooch“ bedüüt. Denali is de offiziell Naam vun den Barg in Alaska. Wiels sück de offiziell Naam in den USA intüschen in’ allgemeenen Spraakgebruuk dörsett hett, wurrd in den düütschen Spraakruum meest noch de olt Beteken bruukt. De Mount McKinley bild den hööchsten Tipp vun de Alaskakeed un liggt in de nah hüm nömmt Denali-Natschonalpark. De Barg gellt as en vun de klimatisch extremsten up de Eer un wurr dör slecht Weer, stark Wind un besünners deep Temperaturen charakteriseert. Faken recken orkanordig Storms mit Windsnelligkeiten över 120 km/h den Barg, de sück över de Aleuten bild hebbt un dör pazifische Hoochdruckrebeden nah Alaska lenkt wurrn sünd. In de Wintermaanden senkt sück de etwa 160 km/h flink Jetstream över den Barg af. In Kombinatschoon mit de Hööcht vun den Barg entsteiht en Venturi-Effekt, de de Windgeschwindigkeiten verdüppeln kann. Jüst bi good Weer is dat an’ Mount McKinley besünners
Milan Vidmar (* 16. Dezember 1909 in Weiz; † 10. November 1980 in Ljubljana) weer en sloweensch Ingenieur un Schachspeler. He weer de Söhn vun den glieknamigen Schachgrootmeester Milan Vidmar (1885–1962). 1938 belegg he den 9.–10. Platz bi dat Turnier in Ljubljana (Boris Kostić wunn, Vader Milan Vidmar senior reck den deelten 5. Platz). 1942 deel he sück den 1. Platz mit Efim Bogoljubow in Cottbus. He deel sück mit sien Vader den 2. bit 3. Platz achter Svetozar Gligorić, bi dat Turnier in Ljubljana 1945/46, wurr 6. in Karlsbad/Marienbad in dat Johr 1948 (Jan Foltys wunn), deel den 8. Platz in Wien 1951 bi dat 4. Schlechter Memorial (dat Turnier wurr vun Moshe Czerniak wunnen) un 1953 keem he in Opatija up Platz 10 (Gewinner Aleksandar Matanović). Vidmar jr. speel för Jugoslawien an dat eerst Reservebrett (+4, −0, =2) bi de 9. Schacholympiade in Dubrovnik 1950. Sien Mannschap wunn de Goldmedaille. 1950 kreeg he vun de FIDE den Titel Internatschonaler Meester. Gaige, Jeremy: Chess personalia, McFarland 2005, p. 445 Amsterdam (NED-ch10th) 1938 1946 karlovy 75 Jahre Schachklub Hietzing Wien 1921-1996 Welcome to the Chessmetrics site OlimpBase :: 9th Chess Olympiad, Dubrovnik 1950, information Liste des premiers titrés (chrono) -
Leo de Groot (as Paapst Leo I.; * um un bi 400 entweder in Rom oder − nah den Liber Pontificalis − in de Toskana; † 10. November 461) weer van' 29. September 440 bit to sien Dood Bischop vun Rom. Sien latiensch Naam beddüd Lööw. He hett de Lehr vun de kathoolsch Kark, insbesünnere vun dat Konzil vun Chalzedon (451) verteedigt, ok indem he de Monophysiten un Pelagianer bekämpen dee. Eerstmals nömmt wurr he wohrschienlich in en Breef vun den hilligen Augustinus, de in en vun sien Breef vun en Akolyth Leo schrifft. Sekert is sien Wirken as Diakon ünner de röömsch Papsten Coelestin I. un Sixtus III. In dit Amt weer he bi de Lösung vun verscheeden karklich un staatspolitisch Probleme bedeeligt, wat hüm en gooden Roop in' Klerus un bi de Bevölkerung vun Rom inbroch un bi de Wahl to'n Bischop 440 en eenstimmig Ergevnis. Leo I. weer de bedüdenst röömsch Bischop vun dat 5. Johrhunnert. In sien Tiet stunn de röömsch Primatsanspröök up sien eersten Hööchpunkt. Leo I. greep den Titel Pontifex Maximus (böverste Brüggbauer = böverster Preester) up, hett de aber nich exklusiv för (sück as) den röömschen Bischop bruukt, sonnern snack vun Christus as
Inishmaan is en lütt Eiland vun de Republiek Irland. Se höört to de Aran-Eilannen, de in de Galway Bay leegt un to’n County Galway tellt. Mit 912 ha is dat dat tweetgröttste bewahnte Eiland vun de Inselgrupp. Op Inishmaan leevt 157 Minschen mit fasten Wahnsitt (Stand 2011), se is en wichtig Rebeet vun de traditschonellen irischen Kultur. As Gaeltacht-Rebeet snackt de Lüüd op Inishmaan vör allen Irisch. Vun den Tourismus is hier weniger to marken as op de Navereilannen. Dat Eiland is vun’t Hööfteiland Inishmore dör den Gregory’s Sound scheedt. Vun dor ut gifft dat Verbinnen na’t irische Fastland. Na Inishmaan sülvst kummt een blots mit Bööd vun de Navereilannen. De Hööftoort vun’t Eiland heet An Córa. Dor liggt ok de Haven vun Inishmaan. Allgemeen gellt Inishmaan as de sinnigste vun de Aran-Eilannen. Dat Wüss ok al de Schriever John Millington Synge, de hier en poor Sommer verbröcht hett. Op Inishmaan gifft dat de Resten vun dree Wedge tombs (so veel as Kielgräver). Twee dorvun leegt in de Feldmark vun Carrownlisheen, dorünner ok dat as Leaba Dhiarmada is Ghrainne bekannte Natschonalmonument. Dat annere liggt in Carrowntemple op de Westsiet vun’t Eiland. Bekanntere Bowarken op Inishmaan sünd: Dún Conchuir (oder Dún
Inishmore is en Eiland vun de Republiek Irland. Se höört to de Aran-Eilannen, de in de Galway Bay leegt un to’n County Galway tellt. Dat Eiland is ruchweg 14 km lang un 3 km breed un liggt in’n Westen vun de bewahnten Eilannen. 2011 harr Inishmore 845 Inwahners. As den annern Aran-Eilannen ok, liggt Inishmnore in en Gaeltacht-Rebeet, d. h. de Inwahners snackt vör allen Irisch. Kulturell tekent sik dat Eiland dör verschedene vör- un fröhchristliche Steden ut. Inishmore warrt veel vun Touristen besöcht, de dat Eiland op Wannerweeg, mit’n Fohrrad oder ok mit en Peerkutsch ankieken künnt. Op dat Eiland kummt en mit Fährscheep vun Doolin oder Rossaveel ut, man ok mit’n Fleger is Inishmore mit dat irische Fastland verbunnen. Hööftoort is Kilronan, woneem ok de Fährhaven is. Dor gifft dat Hotels un eenfackere Slaapmööglichkeiten. Op Inishmore sünd de Dichter Máirtín Ó Direáin un de Schriever Liam O’Flaherty boren. An de Küst vun Inishmore schall Sankt Brendan in’t Johr 565 sien Curragh-Schipp boet hebben, as he över’n Atlantik op Fohrt gahn is (Navigatio Sancti Brendani). Op’t Eiland sünd hütt mehr as dörtig vör- un fröhchristliche Fundöört opdeckt. Histoorsche Bowarken un Öörd sünd to’n Bispeel: Ruin vun Arkyn’s Castle, en
Max Theiler (* 30. Januar 1899 in Pretoria, Süüdafrika; † 11. August 1972 in New Haven, Connecticut, USA) weer en süüdafrikaansch-US-amerikaansch Bioloog un Nobelpriesdräger. De Söhn vun den Deertendokter Arnold Theiler hett wesentliche Arbeiten över de Erreger vun Infektschonskrankheiten leefert. He kreeg 1951 den Nobelpries för Physiologie oder Medizin für sien Entwicklung vun en Impstoff gegen Geelfeever. 1949 harr he all den Albert Lasker Award for Clinical Medical Research kreegen. Theiler hett Medizin an de University of Cape Town, an dat St. Thomas Hospital in London un de London School of Tropical Medicine studeert. 1922 kreeg he sien Doktertitel (M.D.) un gung denn in de USA an de Harvard Medical School. Af 1930 weer he an dat Rockefeller Institut in New York, wo he den Rest vun sien Loopbahn bleev un dat Viruslabor leiten dee. Theiler hett sück besünners mit Geelfeever befaat un kunn nahwiesen, dat dat nich dör de Bakterie Leptospira icteroides (den Erreger vun de Weil-Krankheit), as in de 1920er Johren noch deelwies vermoot wurr, veroorsakt wurr. Nahdem Adrian Stokes wies, dat Geelfeever in Rhesusaapen induzeert werden kunn, gelung Theiler en wiedere Fortschritt: he wies, dat dat Virus in Müüs Hirnhuutentzündung utlööst. Wurrd de Erreger denn weer up
Eberhard Johann Albrecht Buismann (* 20. Mai 1879 in Süderneuland II bi Nörden; † 15. März 1957) weer en düütsch Auktschonater un Politiker. Buismann wurr as Söhn vun den Buer und Gemeendvörsteher Johannes Buismann un de sien Frau Johanna boren. Nah den Besöök vun de Volksschool hett he af 1894 bi den Königlich Preußischen Auctionator Heinrich Symens in Pewsum en Lehr maakt. Nahdem he de afslooten harr, hett he eerst bi twee Auktschonatoren un dornah in en Afkaatenkanzlei in Esens arbeit. 1908 hett he sück as Auktschonater sülvstännig maakt. He weer in eerst Ehe mit Andrea Sieverta Lüst verheiraadt, mit de he dree Kinner harr. Sien tweet Frau weer Hermine Mammen, mit de he noch twee Söhns harr. Buismann hörr de Bekennen Kark an un weer to Nazi-Tieden immer mal weer Opper vun Druck un Straaf. He verlor all Ämter, de he bit dorhen harr, un wurr ok to Geldstraaf veroordeelt. Nah dat Kriegsenn 1945 wurr he vun de kanaadsch Besetter in Esens weer in politisch Ämter insett. He wurr ehrenamtlich Börgermeester vun Esens un weer van 8. April bis 31. Oktober 1946 Landraad vun den Landkreis Wittmund. He weer de eenzig Landraad in Oostfreesland, de kien Verwaltensbeamter weer. Üm
Córdoba is ene südspaansche Provinzhööftstadt twüschen de Sierra de Córdoba (466 m) un den Guadalquivir. Se hett 320.000 Inwahners. Córdoba weer in de röömsche Tiet de Hööftstadt van de Provinz Hispania Ulterior un wurr 711 van de Arabers innahmen. De Stadt harr ehre beste Tiet, as se Hööftstadt weer van dat spaansche Kalifat, besunners unner Abderahman III. (912-960). Se schall domaals 800.000 Inwahners un 300 Moscheen hatt hebben. Córdoba is beröhmt wegen de ehrmalige Moschee, de in dat 8. un 10 Jahrhunnert boot wuurn is un de na de Kaaba in Mekka dat gröttste islamische Beedhuus van de Welt weer. Na de Reconquista wurr de Moschee dör den Inbo van ene Choranlaag in ene Kark verwannelt. So wurr de reine maurische Stil van dat Bowark tonicht maakt. Sülvst Karl V., de den Umbo genehmigt harr, weer bannig untofreden mit dat, wat darbi rutkamen weer. De ganze Kumplex van de Moschee is van ene hoge Müür umgeven. De Binnenruum is blots 11,50 m hooch un süht mit siene 850 Marmorsülen un rootwitten Hoofiesenbagens so ut as en Labyrinth. Over den Guadalquivir geiht de Röömsche Brügg mit 16 Bagens. De Fundamenten stammt van de Römers, de Brügg sülvst ut de maurische Tiet.
Boris Borissowitsch Jegorow (russisch Борис Борисович Егоров; * 26. November 1937 in Moskau; † 12. September 1994 ok dor) weer en sowjetsch Kosmonaut un Dokter. Boris Jegorow, de ut en medizinisch präägt Öllernhuus stamm (sien Vader weer Hartchirurg, sien Moder Oogendokter), fung en Medizinstudium an, dat he 1961 an dat 1. Moskauer Medizinisch Institut afslooten hett. Wiels dit Studium hett he Juri Gagarin kennen lehrt. Af de Tiet hett he sück för de Ruumfohrtmedizin begeistert. 1961 hett he sück an de Humboldt-Universität in Berlin bewurben. He spezialiseer sück up Gliekgewichtssysteme. Nahdem de Mediziner an' 26. Mai 1964 as Kosmonaut utwählt wurrn weer, is Boris Jegorow all an' 12. Oktober 1964 mit dat nee dreesittig Ruumschipp Woschod 1 (gemeensam mit Wladimir Komarow un Konstantin Feoktistow) as Forschungskosmonaut mit medizinischen Swoorpunkt Weltruum flagen; he weer de eerste Mediziner in't All. To'n Tietpunkt vun sien Ruumfloog weer Jegorow eerst 26 Johr olt, nah German Titow un Walentina Tereschkowa is he de dartjüngste Ruumfohrer vun all Tieden. Noch in dat sülvig Johr is Jegorow aber weer ut dat Kosmonautenkorps utscheeden. Disse ok för sowjeetsch Verhältnisse bannig kört Sett is immer noch Grund för dat Vermooden, dat de Upnahm in dat sowjeetsch Kosmonautenprogramm dör sien
D-Tox is de Titel vun en US-amerikaansch-düütschen Thriller ut dat Johr 2002 vun den Speelbaas Jim Gillespie. De Hööftrull speel Silvester Stallone. Dat Dreihbook is na den Roman Jitter Joint vun Howard Swindle entstahn. De FBI-Agent Jake Malloy is achter en Serienmöörder her, de na un na al negen Polizisten brutal ümbröcht hett. Een Dag dröpt dat en Kolleeg vun Malloy, mit den he goot befrünnt weer. Malloy warrt an’n Daatoort ropen, üm den Fall to ünnersöken. So hett de Möörder dat plaant hatt, vunwegen dat he nu na dat Huus vun Malloy un klingelt. Malloy sien Leefste geiht an de Döör. As se dör dat Döörlock kieken will, bohrt de Möörder ehr mit en Bohrmaschien in’t Oog. Vun dor ut röpt he Malloy in’t Huus vun den do’en Polizist an un bringt dorna sien Leefste brutal üm. Malloy mutt sik an’t Telefon anhöörn, dat he den Möörder fröher al mol meist tofaten kregen harr un de em dat nu torüchbetahlen will. För sien Leefste kann he kann nix mehr doon. Dorna is Malloy nich mehr he sülvst. He fangt dat Supen an un fallt in en deepe Depresschoon. Vun sien Kolleeg Hendricks warrt Malloy na en Afwenn-Klinik in Wyoming
Hermann Bosch (* 10. März 1891 in Öhningen an' Bodensee; † 16. Juli 1916) weer en düütsch Footballnatschonalspeler. Bosch speel up de Positschoon vun den linken Löper. Mit sien Heimatvereen, den Karlsruher FV, gelung hüm 1910 de gröttste Spood, as an' 15. Mai in Köln in dat Finale um de Düütsch Footballmeesterschap Holstein Kiel mit 1:0 besiegt wurr. Sien Länderspeeldebüt fier Bosch an' 29. Juni 1912 in Stockholm bi de Olympisch Spelen. Allerdings hett de düütsch Mannschap dor düütlich gegen den Mannschap ut Öösterriek mit 1:5 verloren. Ok bi de anner 4 Länderspelen vun Bosch hebbt de Düütschen immer verloren. Hermann Bosch is vun den Eersten Weltkrieg nich torüchkommen; he weer een vun 66 Liddmaaten vun den Karlsruher FV, de in' Krieg hör Leven laaten hemm.
Sport betekent Sport, kulturelle Aktivität mit’n Lief, de mit Bewegen, Speel un Wettstriet to doon hett, Sport, düütsche Musikgrupp, Sport, tschechsch Daagblatt, Sport, ehmolig öösterrieksch Daagblatt, Sport, ehmolig Swiezer Daagblatt, Sport, russ’sch Feernsehsenner. Kiek ok bi: Sports. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Korsika (korsisch: Corsica, franzöösch: Corse [kɔʁs]) is en to'n grooten Deel ut hooch Bargen bestahn Eiland in de Middellannsche See un stellt politisch en Region vun Frankriek dor. Se liggt westlich vun Italien, up de Hööcht vun de Abruzzen, nöördlich vun de italieensch Insel Sardinien un süüdööstlich vun dat Moderland. Nah Sizilien, Sardinien un Zypern is Korsika de veertgröttste Insel in de Middellannsche See. De Region Korsika besteiht ut de beid Départements Corse-du-Sud un Haute-Corse. Korsika hett en Flach vun 8.680 km² un 309.693 Inwahner (Stand 1. Januar 2010). De Hööftstadt vun de Region is Ajaccio. Bedüüdend Städer (in Klammern jeweils de korsisch Naam): Ajaccio (Aiacciu): Hööftstadt vun dat Departement Corse-du-Sud, Gebortsstadt vun Napoleon Bastia (Bastia): Hööftstadt vun dat Departement Haute Corse, wichtige Hafenstadt Bonifacio (Bunifaziu): süüdlichste Stadt vun Korsika Calvi (Calvi): wichtige Hafenstadt in' Nordwesten Corte (Corti): Olt Hööftstadt vun Korsika in't Zentrum vun de Insel, Sitt vun de Universität Pascal Paoli Korsika Sartène (Sartè): gellt as de „korsischste vun all korsisch Städer“ Ferdinand Gregorovius: Corsica. 1854. Societäts-Verlag, Frankfurt am Main 1988, ISBN 3-7973-0274-6. Michel Delaugerre, Marc Cheylan: Atlas de Repartition des Batraciens et Reptiles de Corse. Parc Naturel Regional de Corse/Ecole Pratique des Hautes Etudes, o. O. 1992,
Dit Woort hett noch annere Bedüden: kiek dorför ünner Sport (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Ünner den Begreep Sport warrt verschedene Formen vun Wettstriet, Speel un Bewegen tosamenfaat, de tomeist in’n Tosamenhang mit dat Anstrengen vun’n Lief dörföhrt warrt. Dorbi geiht dat aver nich dorüm, den Oort to wesseln oder Saken to transporteren, man üm de Aktivität sülvst. Dat Woort sülvst keem in’t 19. Johrhunnert ut dat Engelsche, wat sülvst över’t Franzöösche ut dat Latiensche disportare („sik vergnögen“). Minschen, de Sport utöven doot, warrt as Sportler betekent. Dat gifft tallrieke Sportorden de bannig ünnerscheedlich utöövt warrn künnt. Akademisch befaat sik de Sportwetenschoppen un de Sportmedizin mit den Sport. En allgemene Definitschoon vun Sport gifft dat nich. De Bedüden, de mit den Begreep Sport verknütt is, hangt vör allen vun den Bruuk in de Ümgangsspraak af un vun den Tosammenhang, in den de Begreep bruukt warrt. För den Düütschen Olympischen Sportbund steiht to’n Bispeel de motoorsche Aktivität vun’n Lief in’n Vördergrund. Denkspelen, Motorsport oder de Dressur vun’n Deerten, de ahn motoorsche Aktivitäten aflopen doot, stellt also in’n Sinn vun’n DOSB keen Sport dor. Liekers acht de DOSB Schach as en